U-I-314/07
Natisni
Opravilna št.:
U-I-314/07
Datum odločitve:
5. 2. 2009
ECLI:
ECLI:SI:USRS:2009:U.I.314.07
Akt:
Zakon o prekrških (Uradni list RS, št. 3/07 – ur. p. b.) (ZP), 1. odst. 65. čl.
Izrek:
Pobuda za začetek postopka za oceno ustavnosti prvega odstavka 65. člena Zakona o prekrških (Uradni list RS, št. 3/07 – ur. p. b.) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati ali je bil spremenjen ali dopolnjen, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Helena Žnidarič, Križevci pri Ljutomeru
Datum vloge:
3. 12. 2007
Vrsta odločitve:
sklep
Vrsta rešitve:
zavrženje
Dokument:
US28552
Dokument v PDF obliki:
U-I-314-07.pdf
75 KB
Prenesite datoteko
U-I-314/07-9
5. 2. 2009
SKLEP
Ustavno sodišče je v postopku za preizkus pobude Helene Žnidarič, Križevci pri Ljutomeru, na seji 5. februarja 2009
sklenilo:
Pobuda za začetek postopka za oceno ustavnosti prvega odstavka 65. člena Zakona o prekrških (Uradni list RS, št. 3/07 – ur. p. b.) se zavrže.
Obrazložitev
1. Pobudnica izpodbija prvi odstavek 65. člena Zakona o prekrških (v nadaljevanju ZP-1), ki ureja odločanje sodišča o zahtevi za sodno varstvo. Zatrjuje, da je izpodbijana določba v neskladju s 15. členom ter z drugo in s tretjo alinejo 29. člena Ustave.
2. Izpodbijana ureditev je bila med postopkom pred Ustavnim sodiščem z uveljavitvijo Zakona o spremembah in dopolnitvah Zakona o prekrških (Uradni list RS, št. 17/08 – ZP-1E) spremenjena. Na podlagi drugega odstavka 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko Ustavno sodišče presoja predpise, ki so po vloženi pobudi prenehali veljati ali so bili spremenjeni ali dopolnjeni, če niso bile odpravljene posledice neustavnosti (prvi odstavek 47. člena ZUstS). Pobudnica mora za presojo takega predpisa izkazati pravovarstveno potrebo.
3. Pobudnica je utemeljevala svojo pravovarstveno potrebo z vloženo ustavno pritožbo, ki jo je senat Ustavnega sodišča s sklepom št. Up-2265/06 z dne 19. 12. 2007 zavrgel kot nedovoljeno. Glede na to morebitna ugotovitev neustavnosti izpodbijane določbe v zadevi pobudnice v nobenem primeru ne bi mogla več učinkovati. To pomeni, da pobudnica ne izkazuje pravovarstvene potrebe za presojo ustavnosti izpodbijanega predpisa. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik